Projektbeskrivelse

Asocio: Samarbejde med spejderne i Makedonien

*Introduktion*

Asocio er et samarbejde mellem de 5 spejderkorps i Danmark og Sydslesvig med formål at støtte udviklingen af spejderarbejde i verden. Asocio har arbejdet gennem mere end 20 år mest i øst- og Centraleuropa. Asocio har i øjeblikket omkring 10 aktive projekter med ledertræningsaktiviteter i lande som Rumænien, Makedonien, Bosnien, Bulgarien, Armenien med flere.

Asocio har siden 2010 samarbejdet med Makedonien i to tre-årsperioder og har nu modtaget en anmodning om at forlænge samarbejdet med endnu en 3-årsperiode. Asocio vil gerne støtte denne ansøgning, men søger engagerede projektdeltagere der vil gå ind i samarbejdet med Makedonerne.

Formål

Projektets formål er todelt:

1. I samarbejde med det Makedonske spejderkorps at udvikle spejderarbejdet i Makedonien, med god mulighed for at inddrage og skabe oplevelser for danske spejdere.
2. Bringe erfaringer og den internationale spejderoplevelse med hjem til Danmark.

Primært understøtter projektet ledelsesudviklingsstrategien ved at skabe enestående udviklingsmuligheder for deltagerne, der får mulighed for at udvikle sig i en international og krævende sammenhæng. Afhængig af hvordan projektet udvikler sig kan andre dele at strategien understøttes; f.eks. kan samarbejde med Makedonerne om patruljelederkurser understøtte strategien for udvikling af ungdomskurserne.

Projektstart

Forår 2018

Projektslut

2019

Mål og succeskriterier

I det Makedonske spejderkorps’ ansøgning til Asocio foreslår det Makedonske spejderkorps sammen med en række andre ønsker til samarbejdet at projektperioden indledes med et seminar, der har til formål at identificere de væsentligste udviklingsbehov for spejderarbejdet i Makedonien,.

Vi forestiller os, at dette seminar former rammen for det videre samarbejde i tre-årsperioden, så vi i fællesskab finder de rette aktiviteter, der kan udvikle spejderarbejdet lokalt. Typisk vil vi sætte mål i forbindelse med dette arbejde, og så inkludere en evaluering sidst i perioden.

Målgruppe

Ledere og ældre seniorer med interesse for internationalt spejderarbejde, ledertræning og ledelsesudvikling. Der er både brug for erfaring og nye ideer. Samarbejdssproget er engelsk.

Aktiviteter

Indledende seminar med behovsafdækning og rammesætning for det videre forløb, der forventes i særdeleshed kursusaktiviteter med et spænd fra Patruljelede-kurser over ledelseskurser til instruktør- og kursuslederkurser.

**Budget**

Finansiering klares primært via Asocio og evt. DUF eller andre sponsorer. Hvis samarbejdet også indgår i et tilbud til det enkelte korps egne medlemmer forestiller vi os dog, at korpset også bidrager til planlægning og deltagelse på niveau med tilsvarende egne arrangementer i Danmark.

Organisering

Der søges to-tre projektdeltagere der har lyst til at være gennemgående i de tre år. I projektet kan yderligere inddrages hvis aktiviteterne tilsiger det, f.eks. yderligere medlemmer til et kursusteam osv.

Asocio kontakt er Hans Henrik Hammerum. Se kontaktinfo nedenfor.

**Formidling og evaluering**

Der er ikke tænkt formidling ind i projektet.

Projektet evalueres sammen med Makedonerne ved projektets afslutning.

**Risici**

Projektet står og falder med at der kan findes medlemmer til teamet. Økonomiske risici ligger ved Asocio.

Hans Henrik Hammerum, hans.henrik@hammerum.eu, 5062 9919